BOHO

GYVATĖS METAI. UŽDARYMO RATAS.
2025-12-13 17:00 - 21:00 (Europe/Vilnius)
GYVATĖS METŲ UŽDARYMO RITUALAS: MOTERŲ RATAS SU KAKAVOS CEREMONIJA
Metų pabaiga – ypatingas slenkstis. Tamsa kviečia sulėtėti, įkvėpti giliau ir atsigręžti į nueitą kelią. Gyvatės metai buvo transformacijos, išsilaisvinimo ir vidinių sluoksnių nusimetimo laikas. Kai Gyvatė keičia savo odą, ji palieka tai, kas atgyveno, tam, kad galėtų žengti į naują etapą laisvesnė, šviesesnė, artimesnė savo tikrajai prigimčiai.
Šis ritualas – kvietimas sąmoningai užbaigti šiuos metus. Atsigręžti. Pajusti. Išrašyti. Padėkoti. Paleisti tai, kas trukdo judėti į priekį, ir širdyje uždegti naują ugnį ateinančiam laikotarpiui. Tai tylaus ir švelnaus sugrįžimo į save vakaras, kai pasaulis skuba, o tu pasirinksi sustoti – taip, kaip žiemą sustoja gamta, leisdama viskam nurimti ir persitvarkyti.
Kai sąmoningai pabūname su tuo, kas buvo, ir pagarbiai užverčiame savo patirties skyrius, metai nustoja „lėkti“. Jie tampa gyvenimu, kurį jaučiame, kuriuo pulsuojame, kurio nepraleidžiame.
Kas mūsų laukia?
✨ Ceremoninė Kakava
Grįšime į širdį su Majų ir Actekų tradicijas menančiu gėrimu. Kakava atpalaiduoja, sušvelnina, sujungia su intuicija ir padeda dar jautriau peržengti į rašymo ir vidinės refleksijos erdvę.
✨ Išlaisvinantis kvėpavimas
Švelni kvėpavimo praktika padės transformuoti susikaupusias emocijas ir įtampas, išjudinti užstrigusias energijas ir grįžti į esaties lengvumą.
✨ Gili rašymo sesija metų uždarymui
Tai vakaro šerdis. Rašysime apie savo patirtis, dovanas, pamokas, praradimus, atradimus, užbaigimus ir naujas intencijas. Raštas taps alchemija, per kurią paliksime senus sluoksnius ir atversime erdvę naujam.
✨ OM chantingas – vibracinis paleidimas
Bendras OM skambesys sukurs gyvą, gydantį lauką. Ši sakrali mantra harmonizuoja kūną, protą ir energiją, padeda perleisti tai, kas viduje įsitempę, ir pasiruošti naujam etapui.
✨ Meditacija vidiniam pasauliui išgirsti
Leisimės į kelionę į tylų, saugų vidinį kraštovaizdį, kuriame taps aiškiau, kas kviečia naujais metais.
✨ Palaikantis moterų ratas
Šilta, jauki, židinio šviesa pripildyta erdvė, kurioje saugu būti matomai, priimtai ir girdimai.
* Turėkite su savimi rašiklį ir užrašinę. Jei norisi, atsineškite savo žvakę ar kristalą, kuriuos dėsime į bendrą mandalą viduryje ir įkrausime tinkama energija.
Vietų skaičius ribotas! Renginys įvyks susirinkus 10 ir daugiau dalyvių.
* KADA? Gruodžio 13d. (šeštadienį) 17:00
* KUR? BOHO jogos namuose Kauno senamiestyje
* KAINA? 35 EUR
* REGISTRACIJA: Registracija patvirtinama užpildžius šią formą ir sumokėjus 35 EUR apmokėjimą į sąskaitą:

https://forms.gle/8rueVgrBa168J8Tf8
Eglė Vaitiekė
[REDACTED]

Paskirtis: „Moterų saviugdos renginys 12.12.” (rašykite prašau 12.12., nors renginį perkėliau į 12.13.)

Per vakaro patyrimus Tave lydės Eglė Vaitiekė – Hatha jogos mokytoja (RYT 500val: RYT200 Lietuvoje ir RYT300 Indijoje), Sattva yoga Meditacijos ir Kvėpavimo praktikų meistrė, BOHO jogos namų įkūrėja, VU psichologijos bakalaurė, mėnulio ritualų ir moterų ratų vedlė. Miško ir gamtos mylėtoja, lydinti žmones į miško terapiją.

108 SAULĖS PASVEIKINIMAI
2025-12-31 10:00 - 11:30
Prisijunkite prie jogų tradicijos palydėti senus metus ir pasitikti naująjį etapą 108 saulės pasveikinimais.
108 yra šventas skaičius jogos, budizmo ir induizmo tradicijose.
Saulės pasveikinimas (Surya Namaskar) – tai 12 jogos asanų seka, kurioje stiprinamos ir pratempiamos įvairios raumenų grupės, tonizuojamas kūnas, stimuliuojami vidaus organai ir didinamas kūno lankstumas bei ištvermė. O kartu tai yra ir dvasinė praktika, perduota vedų laikų išminčių. „Surya“ reiškia „saulė“, o „Namaskar“ – „sveikinimas“. Senovėje saulės garbinimas buvo kasdienis ritualas, nes saulė yra jėgos ir sąmoningumo simbolis.Ši praktika padeda suvaldyti, sumažinti minčių srautą, ir sąmonė tampa laisvesnė, platesnė.
108 Saulės pasveikinimai bus kaip ritualas, palydintis praėjusius metus. Užkursime vidinę ugnį, kuri apvalys ir pakraus mus Šviesa ir Saulės energija ateinantiems metams.
Seką atliksime su pertraukomis ir patys pajusite, kada Jūsų kūnui gana. Svarbiausia mėgautis pačiu procesu.Gale mūsų laukia pati tobuliausia šavasana, kokią tik galite įsivaizduoti.
Pradėk naujus metus KITAIP, prisijunk! Tai mano dovana Tau

KADA? gruodžio 31d. 10:00 – 11:30 KUR? BOHO jogos namai, Kauno senamiestyje MAINAI? AUKA JOGOS NAMAMS REGISTRACIJA užpildžius šią formą: https://forms.gle/7S8GkBZocTBmgTZy5

Vietų skaičius labai ribotas!
Jogos mokytoja Eglė+370 604 15279

Online Joga Moterims
2026-01-13 - 2026-06-01
Jauki online grupė moterims – vidinės šviesos palaikymui.

Kviečiu Tave į erdvę, kurioje galėsi sulėtėti, pabūti su savimi ir prisipildyti vidine šviesa.

Prisijunk prie ONLINE ERDVĖS MOTERIMS.
Grupėje tavęs lauks:
Jogos praktikos
Meditacijos
Kvėpavimo pratimai
Švelnūs priminimai grįžti į save

Viskas – Tavo jaukioje namų erdvėje, Tavo ritmu.
Mėnesio narystės kaina – 15 Eur/mėn.

Ši erdvė skirta Tau, jei jauti, kad norisi skirti laiko savo praktikai namuose, norisi palaikymo ir vedimo. Jei kartais užklumpa apatija, nuovargis ar niūresnės mintys – čia rasi šviesos.

Kviečiu prisijungti ir praktikuoti kartu.
Susisieki su manimi žinute į BOHO jogos namai arba tel. +370 604 15279.

Eglė Vaitiekė

Moterų ratas "SUSIJUNGIMAS"
2026-01-31 18:00 - 21:30
Brangi,
Kviečiame Tave į Moterų ratą, kurio tema ‘Susijungimas’.
Žiemos laikas – tai laikas, kai natūraliai norisi sulėtėti, atsiskirti, įsiklausyti savo vidaus, tad šį vakarą skirsime pajausti savo tvirtą pagrindą, moteriškumo ištakas, kad toliau pereiti į takumą, minkštumą ir buvimą kitos moters erdvėje. Iš gilaus savęs išjautimo leisimės į kontaktą, palaikymą ir bendrystę, kad per susijungimą su kita dar giliau susitiktume su savimi.
Vakaro metu mėgausimės sakralia kakavos ceremonija, švelniu judesiu, išlaisvinančiu kvėpavimu ir prisilietimu, į gilesnį patyrimą tave lydės gyvi gongų ir šamaniškų būgnų garsai.
Jeigu jauti kvietimą savo viduje – mes širdingai Tavęs laukiame!

• KADA? Sausio 31-ąją (šeštadienį). Renginio pradžia 18val., numatoma pabaiga 21:30val.
• KUR? BOHO jogos namai (Kaunas)
• KAINA? 45€
• REGISTRACIJA būtina, vieta patvirtinama užpildžius registracijos formą:
https://forms.gle/kSBAEYYifW8nSgUP9

Ir pervedus negrąžinamą 25€ avansą į sąskaitą:
Greta Balčiūnaitė
[REDACTED]
Paskirtis: ‘Susijungimas’

Jei turi klausimų, susisieki: Eglė +37060415279 Greta +37067870420
Mes, Eglė ir Greta, šio renginio organizatorės, turinčios daugiametę sąmoningų renginių patirtį, o svarbiausia – kuriančios tarpusavyje tikrą, gilią, pripildytą pasitikėjimo ir auginančią draugystę, norime tuo ką turime geriausia, pasidalinti ir palydėti Tave į seserišką erdvę – kupino švelnumo, juoko ir buvimo ryšyje..

PORŲ JOGA
2026-02-14 10:30 - 12:00
Porų joga – judesys, kvėpavimas ir ryšys.
Vasario 14 d. kviečiame į porų jogos užsiėmimą – laiką, skirtą būti kartu, judėti ir patirti vienas kitą per kūną bei kvėpavimą.
Joga porose yra labai įdomi patirtis, nes stebi save santykyje su kitu. Mokomės bendrauti, pasitikėti, atsipalaiduoti ir paleisti kontrolę.
Praktikos metu atliksime paprastas, lengvai pritaikomas asanas, kurios padeda atsipalaiduoti, ugdo pasitikėjimą ir tarpusavio ryšį. Apsijungsime poroje per kvėpavimo meditaciją ir mokinsimės labai paprastų, atpalaiduojančių tailandietiško masažo judesių.
Jokios ankstesnės jogos patirties nereikia – užsiėmimas tinka visiems, nepriklausomai nuo fizinio pasirengimo ar lankstumo.
Porų joga – tai galimybė sulėtėti, pabūti kartu be skubėjimo, vienam kitą išgirsti ir pajusti.
Ateikite su partneriu, draugu ar kitu jums artimu žmogumi.
✨ KADA? Vasario 14 d. 10:30-12:00
✨ KUR? BOHO jogos namai (Kauno senamiestis)
✨ KAINA? 40€ porai
REGISTRACIJA patvirtinama užpildžius šią registracijos formą:https://forms.gle/h8f4MQwCwExMVvJK9ir pervedus negrąžinamą 20€ avansą.
Eglė Vaitiekė

[REDACTED]

Paskirtis: „Kitas mokymas 02.14.”
Užsiėmimą veda BOHO jogos namų įkūrėja Eglė Vaitiekė su savo vyru Dainiumi. Eglė yra Hatha jogos mokytoja (RYT 500val: RYT200 Lietuvoje ir RYT300 Indijoje), Sattva yoga Meditacijos ir Kvėpavimo praktikų meistrė, VU psichologijos bakalaurė, mėnulio ritualų ir moterų ratų vedlė.

GAMTOS GLĖBYJE. Ritualas moterims.
2026-02-28 18:00 - 21:00
Paskutinė žiemos diena..Užtemimų koridoriaus vidurys..Ugninio žirgo metai..

Moterys, koks stiprus ratas mūsų laukia! Palaikomas Žemės, Mėnulio, gamtos ritmo.
Tai perėjimas tarp seno ir naujo.Tarp to, kas buvo, ir to, kas tavyje pasiruošę užgimti su ateinančiu pavasariu.Apie tai ir bus mūsų susibūrimas.
Apie paleidimą to, kas buvo sena, atgyveno ir atgimimą iš naujo, išsigryninimą krypties.
Turėjome nuostabiai ilgą ir gražią žiemą, o tuo pačiu – stingdantį šaltį.
Šiuo ritualu išjudinsime sąstingį iš giliausių savo sluoksnių, įsileisime į save gaivališkos, tekančios energijos per judesį, per balsą, per kvėpavimą. Skanausime NAUJOS kakavos natas – nuostabi ir labai pavasariui tinkama nauja kakava iš Ananda kakavos namų atkeliauja į mūsų ratą.

IR su nauja pavasario energija mūsų laukia NAUJA RITUALO DALIS – susitikimas su augalų išmintimi.Į šį patyrimą mus palydės fitoterapijos specialistė, žolininkė Jolita.
Per žolelių kvapą, prisilietimą bus kviečiama atmintis, senesnė už žodžius. Motina Žemė mums dovanojo augalus, kurių kiekviename užkoduota galia. Rituale augalai padės mums įsižeminti, atverti širdį, pažadinti savyje gyvybę. Leisimės į susitikimą su augalų energija ir jų išmintimi per kvapą, pojūtį ir kūną.
Iš šios patirties išsineši ir žinių, kurios lydės tave kasdienybėje: susipažinsi, kaip ir kada augalus galima naudoti, norint palaikyti sveikatą ir energiją savyje; Turėsi galimybę pabandyti specialiai šiam susitikimui Jolitos rankomis pagamintą vitaminų ekstraktą iš augalų bei sužinoti įkvepiančius receptus, kuriuos pritaikyti galėsi savo namuose.

Vietų skaičius ribotas! Renginys įvyks susirinkus 10 ir daugiau dalyvių.

KADA? Vasario 28d. (šeštadienį) 18:00 KUR? BOHO jogos namuose Kauno senamiestyje (Naugardo g. 15) MAINAI? 33€ REGISTRACIJA: Registracija patvirtinama užpildžius šią formą:https://forms.gle/7zYNznesQgzsXHfY8
Ir sumokėjus 33eur į sąskaitą:Eglė VaitiekėLT777044000345626302Paskirtis: „Kitas mokymas 02.28.”

Per vakaro patyrimus Tave lydės Eglė Vaitiekė – BOHO jogos namų įkūrėja, Hatha jogos mokytoja (RYT 500val: RYT200 Lietuvoje ir RYT300 Indijoje), Sattva yoga Meditacijos ir Kvėpavimo praktikų meistrė, VU psichologijos bakalaurė, mėnulio ritualų ir moterų ratų vedlė. Miško ir gamtos mylėtoja, lydinti žmones į miško terapiją.Jolita Grigaliūnienė – fitoterapijos specialistė, su entuziazmu tyrinėjanti augalų galią ir poveikį. Jos rankų darbo produktų galima rasti BOHO jogos namuose.

ATGIMIMAS. BUNDANTI GYVYBĖS ENERGIJA
2026-03-13 14:00 - 21:00
Pavasaris sklidinas kvapų, garsų ir spalvų bei pilnas budinančios energijos. Tai visos dienos ritualas moterims, kviečiantis švelniai atgimti kartu su bundančia gamta. Susitiksime miškų apsuptyje, nuostabioje erdvėje SAMANOJUS, kur supantys miškai padės mums susilygiuoti su gamtos ritmu.

I DALIS. Ritualas moterų rate.

Ritualo metu skanausime ceremoninę kakavą, atveriančią širdį ir kviečiančią į gilesnį ryšį su savimi. Per kvėpavimą paleisime viską, kas nebetarnauja – senas būsenas, įtampas, užsistovėjusią energiją – kad naujoje būsenoje galėtume žengti į atgimimą, pavasarį, savo vidaus pabudimą. Švelniai išjudinsime kūną per sąmoningą judesį ir intuityvų šokį, leisdamos energijai tekėti laisvai ir natūraliai. Taip pat pasinersime į kvapų pasaulį – per olfaktoterapiją su eteriniais aliejais įsileisime gaivališką, gyvybingą energiją, pažadinančią pojūčius ir instinktus. Tai erdvė būti. Jausti. Išsilaisvėti. Prisiminti savo gyvybės energiją.
Tai kvietimas moteriai, kuri pasiruošusi pabusti.

II DALIS. Švelni pirties kelionė.
Pirtelėje Asta Jūsų lauks su kvapniais žolynais, švelniom vantom, druska, medumi. Ji pakvies pailsėti, nuraminti mintis, priimti rūpestį ir šilumą. Garas šildys kūnus, kvapai primins vasaros pievas ir žydinčius sodus, vanduo atgaivins, suteiks jėgų ir nuplaus, kas nereikalinga.Garinėje būsime tyloje, tuomet pavyks geriau atsipalaiduoti, pailsėti, prigerti į save gamtos kvapų, pirties garsų.

Pirtyje jūsų lauks:lengvas sušilimas, prisilietimai, kvapai, švelnios vantos;vėliau švarinsime kūnus kvapnia ir švelnia druska;pasivanosime kiekviena save ir viena su kita beržo vantelėmis, šildysimės garu, maudysimės tvenkinyje;po ramaus pagulėjimo garinėje pamaitinsime odą medumi.

Pertraukų metu vaišinsimės pirties arbata, namine duona su mūsų ruoštais užtepais, lietuviškomis raugintomis daržovėmis ir kitais sveikatai naudingais užkandžiais.
Atsivežti: chalatą, šlepetes, jei norisi šilčiau ir vilnones kojines, pirties kepurę (jei neturite, rasime pirtyje), rankšluostį.p.s. Pirtelėje yra visi virtuvės reikmenys, nesivežame vienkartinių indų, šampūnų, dušo želė, nesikvėpiname prieš renginį. Rekomenduoju nedaryti depiliacijos 2 dienas iki pirties. Renginio metu nesinaudojame mobiliuoju telefonu ir kitais išmaniais ekranais, leiskime sau ilsėtis ir patirti dabarties momentą.

Per dienos patyrimus Tave lydės:Asta Bučienė – gydomojo masažo specialistė, renginių organizatorė, sveiko gyvenimo būdo propaguotoja, ritualinės-meditatyvios pirties vedlė, puikiai atskleidžianti pirties subtilumus ir malonumus. Jau aštuntus metus keliaujanti pirties keliu. Čia tiek daug pajautimo, padėkos, šilumos, palaikymo, tiek laimingų ir gražių žmonių. Pirtis yra prisilietimai, nusimetimas visų rūpesčių, kaukių, pareigų… Tai ir nusiprausimas, atgaiva širdžiai ir protui.
Eglė Vaitiekė – Hatha jogos mokytoja (RYT 500val: RYT200 Lietuvoje ir RYT300 Indijoje), Sattva yoga Meditacijos ir Kvėpavimo praktikų meistrė, BOHO jogos namų įkūrėja, VU psichologijos bakalaurė, mėnulio ritualų ir moterų ratų vedlė. Miško ir gamtos mylėtoja, lydinti žmones į miško terapiją.
Į pirmąją dalį galime priimti 12 moterų. Į antrąją (pirties kelionė) – 9 moteris.

KADA: Kovo 13 d. 14 val.
KUR: Nuostabioje erdvėje miško apsuptyje SAMANOJUS (Kazlų Rūdos apskrityje, 40 min nuo Kauno)
PADĖKA:– VISOS DIENOS PATYRIMAS: 130 EUR– Tik I DALIS (Ritualas moterų rate): 50 €– Tik II dalis (Pirties kelionė): 80 €
REGISTRACIJA:Registracija patvirtinama užpildžius formą ir sumokėjus 70 € avansinį apmokėjimą (dalyvaujant visoje dienoje), 30 € avansinį apmokėjimą dalyvaujant vienoje pasirinktoje dalyje.
Registracijos anketa: https://forms.gle/z2DYBwxnVv4ReS7o9

Iki šilto, jaukaus ir kvapnaus susitikimo gamtos apsuptyje
lauksime Jūsų!Asta ir Eglė

PORŲ JOGA
2026-03-22 11:00 - 12:30
Gražus santykis neatsiranda savaime – jį kuriame KARTU.Porų joga kviečia sustoti, įsiklausyti vienam į kitą, atrasti pasitikėjimą, artumą ir bendrą judesį.
Kovo 22 d. kviečiame į porų jogos užsiėmimą – laiką, skirtą būti kartu, judėti ir patirti vienas kitą per kūną bei kvėpavimą.
Joga porose yra labai įdomi patirtis, nes stebi save santykyje su kitu. Mokomės bendrauti, pasitikėti, atsipalaiduoti ir paleisti kontrolę.
Praktikos metu atliksime paprastas, lengvai pritaikomas asanas, kurios padeda atsipalaiduoti, ugdo pasitikėjimą ir tarpusavio ryšį. Apsijungsime poroje per kvėpavimo meditaciją ir mokinsimės labai paprastų, atpalaiduojančių tailandietiško masažo judesių.
Jokios ankstesnės jogos patirties nereikia – užsiėmimas tinka visiems, nepriklausomai nuo fizinio pasirengimo ar lankstumo.
Porų joga – tai galimybė sulėtėti, pabūti kartu be skubėjimo, vienam kitą išgirsti ir pajusti.Ateikite su partneriu, draugu ar kitu jums artimu žmogumi.

KADA? Kovo 22d. 11:00 KUR? BOHO jogos namai (Kauno senamiestis) KAINA? 40€ porai REGISTRACIJA patvirtinama užpildžius šią registracijos formą:https://forms.gle/CCpmyrGMkUTMQ3Tm6ir pervedus negrąžinamą 20€ avansą.

Užsiėmimą veda BOHO jogos namų įkūrėja Eglė Vaitiekė su savo vyru Dainiumi. Eglė yra Hatha jogos mokytoja (RYT 500val: RYT200 Lietuvoje ir RYT300 Indijoje), Sattva yoga Meditacijos ir Kvėpavimo praktikų meistrė, VU psichologijos bakalaurė, mėnulio ritualų ir moterų ratų vedlė.

Moterų Retritas BALYJE
2026-04-17 18:00 - 2026-04-27 18:00
Moterų Retritas BALYJE

Ar visada norėjai aplankyti dievų salą Bali, tačiau vienai atrodė nedrąsu?
BASOMIS PER DŽIUNGLES. Retritas moterims Balio saloje.
Tai kelionė, apjungianti magiškos Balio salos pažinimą ir tuo pačiu gilesnį savęs pažinimą per praktikas.
Ar atsimeni, kaip tai jaučiasi – būti laukine, gilia, pirmaprade moterimi, kuri drąsiai žengia basomis gyva žeme?Ta būsena, tie žingsniai yra tavyje. Jie buvo tavyje dar iki kalbų, iki taisyklių, iki „reikia“ ir „privalau“. Jie primena apie šventą moters archetipą, kvėpuojančią resursu prigimtį, kurioje telpa Žynė. Kūdikio maitintoja. Meilužė. Gydytoja. Karė. Matanti. Tylinti. Mylinti. Griaunanti ir sauganti. Kūrėja.
Tai gyva, kvėpuojanti prigimtis. Tokia, kuri juokiasi nuo širdies iki gimdos. Tokia, kuri rauda be kaltės. Tokia, kuri ugnimi dega, kai myli, ir tampa tekančia upe, kai paleidžia.
Kviečiame Tave ne į poilsį, o į atsibudimą. Ne į kelionę, o į prisiminimą. Į Balio salos žemę, kuri kvėpuoja moters ritmu. Ten šventyklos pasislėpusios po samanomis, kriokliai ūžia kaip motinos balsas, džiunglės dūzgia kaip užkalbėjimai, ir vakarais virš galvos tviska moterų protėvių akys. Ten mes kartu šoksime basomis su Žeme. Laižysime gyvenimą nuo pirštų galų. Kvėpuosime taip giliai, kad sudrebės netikri gyvenimo pamatai. Ir kūnu pajusime – esi ne viena.
Šioje transformuojančioje kelionėje lankysime gražiausias Balio galios vietas ir šventyklas, mėgausimės gamtos didybe, kriokliais, ryžių laukais ir džiunglėmis, gersime į save saulę ir šilumą, lepinsimės jūra ir gardžiu maistu. Stovyklos saviugdos praktikos ir patyrimai kvies atsigręžti į save, prisiminti lengvumo ir vidinio džiaugsmo būsenas. Praktikos bus pritaikytos ir pažengusioms, ir tik pirmuosius žingsnius norinčioms žengti savęs pažinimo kelyje – kartu ieškosime balanso tarp poilsio ir praktikų intensyvumo, programa bus organiška. Kursime ir stiprinsime ryšį su savo kūnu, protu, emocijomis, širdimi. Leisimės į naujų įspūdžių ir tikrumo kupiną kelionę, gydysime savo moteriškos energijos gijas, atkursime tai, kas buvo pamiršta. Kelionės metu leisime sau kokybiškai pailsėti, mėgautis buvimo čia ir dabar akimirkomis. Kursime nuostabų laiką kartu moteriškoje bendrystėje. Patyriminė stovykla vyks nedideliame moterų rate – tik 12 vietų šioje kelionėje.

VIETA IR APGYVENDINIMAS
Mūsų stovykla vyks ramioje ir vaizdingoje Ubudo vietovėje. Apgyvendinimas poilsio komplekse, atskiruose nameliuose su patogumais, dviviečiuose kambariuose. Teritorijoje bus baseinas, turtingas augmenija sodas, praktikoms skirta atskira erdvė – Yoga Shala. Daugiau informacijos asmenine žinute.

PROGRAMOS AKCENTAI
Sąmoningumo praktikos. Kiekvieną dieną patirsite meditacijas, gilias sąmoningumo ir savęs pažinimo praktikas, padedančias atsipalaiduoti, nuraminti protą ir atkurti dar gilesnį ryšį su savimi, pasiekti aiškumo jausmą ir vidinę ramybę. Patyrę instruktorės lydės per įvairias išlaisvinančias ir transformuojančias sąmoningumo technikas.
Balis yra žinomas kaip „Dievų sala“, kur šventyklos (pura) yra neatsiejama kultūros ir kasdienio gyvenimo dalis. Lankysime ir vandens šventyklas, kuriose turėsime apsivalymo vandeniu ritualus. Balio sala garsėja įspūdinga gamta, džiunglėmis, ir jose slypinčiais kriokliais, kurių skaičiuojama virš 100! Mėgausimės laukine Balio gamta kasdien.
Kūno ir proto balansas. Stovykloje dėmesys skiriamas tiek kūnui, tiek protui. Kiekvienas mūsų rytas prasidės švelniomis jogos sesijomis, kvėpavimo pratimais ir meditacija, kuriais pasieksime fizinės ir emocinės būsenos balansą. Nesvarbu, ar esate patyręs jogos praktikuotojas, ar tik pradedate savo kelionę, čia rasite vietą augimui ir vidinei ramybei.
Kokios praktikos laukia retrite • Joga • Meditacija ir kvėpavimas • Garso terapija ir muzika • Innerdance patyrimas • Ceremoninės kakavos ritualai • Intuityvus kūno judesys, šokis • Teta gydymo metodas • Balso praktikos, balso ratas • 5 stichijų pažinimo praktika • Tantrinis Kali Durga deivių šokis • Energetinių centrų balansavimo praktikos •
Sveika mityba. Mūsų stovyklos metu siūloma sveika ir subalansuota mityba, pritaikyta kūno ir proto atsinaujinimui. Visas maistas bus vegetariškas ir veganiškas, paruoštas taip, kad suteiktų energijos ir žvalumo jūsų kūnui ir praktikoms.
Kas gali dalyvauti? Ši stovykla skirta visoms, norinčioms sustiprinti savo sąmoningumą, pažinti save ir pagerinti savo emocinę sveikatą. Nesvarbu, ar jau praktikuojate, ar tik pradedate šią kelionę – ši stovykla padės jums atrasti naujus kelius augimui.
Jums erdvę kurs: Eglė Vaitiekė – Hatha jogos mokytoja (RYT 500val. – RYT 200 Lietuvoje ir RYT 300 Indijoje), Sattva yoga Meditacijos ir Kvėpavimo praktikų meistrė, VU psichologijos bakalaurė, mėnulio ritualų ir moterų ratų vedlė. Miško ir gamtos mylėtoja, lydinti žmones į miško terapiją. https://www.facebook.com/bohojogosnamai https://bohojoga.lt/
Karolina Šimkienė – intuityvi muzikė, garso terapeutė, muzikinių kelionių vedančioji, saviugdos studijos „Artimi garsai” įkurėja. Intuityvaus grojimo dirbtuvių iniciatorė, garso terapijos edukacijų suaugusiems ir vaikams lektorė, baigusi Innerdance Europe Association vedėjų mokymus, Reiki ir Theta gydymo praktikė, tantrinės Kali Durga šokio praktikos vedlė. https://www.facebook.com/@artimigarsai https://www.artimigarsai.lt/

STOVYKLOS KAINOS:
10 DIENŲ 2323 Eur/asm. – gyvenant dviese kambaryje.
Early Bird – 2222 Eur/asm. pirmoms trims registracijoms!Jei norėtumėte gyventi viena kambaryje – +900 Eur/asm.
7 DIENOS 2111 Eur/asm. – gyvenant dviese kambaryje.Jei norėtumėte gyventi viena kambaryje – +700 Eur/asm.
Į KAINĄ ĮSKAIČIUOTA:
Saviugdos praktikos su joms skirtomis priemonėmis; Programoje numatytos ekskursijos ir išvažiuojamosios praktikos; Pervežimas iš / į oro uostą; 7 arba 10 nakvynių dviviečiuose kambariuose su patogumais. Nameliuose max 4 gyventojos Ubude. Gardūs ir maistingi vegetariški pusryčiai. 3 pietūs, kai būsime poilsio komplekse Ubude. Kelionių po salą metu pietausime savarankiškai vietinėse kavinėse/restoranuose. Maistas čia labai draugiškomis kainomis.
Į KAINĄ NEĮSKAIČIUOTA:
Lėktuvo bilietai (apie 1000 Eur/asm.) Kelionės draudimas. Balio viza ir atvykimo į salą mokestis (apie 50 Eur). Jūsų asmeninės išlaidos (masažai, syvenyrai ir pan.) Savarankiško maitinimosi išlaidos.
Balio saloje mus pasitiks vietinis kelionių organizatorius ir vairuotojas. Per jį bus tvarkomas pervežimas, transportas ir apgyvendinimas. Visą platesnę informaciją gaus moterys, kai užsiregistruos.
REGISTRACIJA: Užpildžius šią registracijos formą: https://forms.gle/HGCfFigu1xoAoBba6Patyriminė stovykla vyks nedidelėje grupėje, iki 12 moterų.
AVANSAS: registracija patvirtinama gavus 500 Eur avansą, sumokant bankiniu pavedimu. AVANSAS NEGRĄŽINAMAS. Avansą grąžinsime, jei renginys neįvyktų organizatorių iniciatyva arba jei rastumėte kas važiuotų, vietoje jūsų. El. paštas pasiteiravimui: karolina@artimigarsai.lt, info@bohojoga.lt

PROGRAMA
Balandžio 17d.VĖLYVAS ATVYKIMAS.Atvykstam į poilsio centrą, įsikūrimas. Atidarymo ratas, vėlyva vakarienė, garso terapija, poilsis.
Balandžio 18d.10:00 Ryto praktika. Kvėpavimas. Meditacija. Joga. Maudynės baseine.11:00 Pusryčiai12:00 Laisvas laikas. Poilsis.14:00 Išvykstame į Ubudo centrą. Susipažįstame su Balio širdimi vadinamu Ubudu. Lankomės Ubudo rūmuose, „Monkey forest” džiunglėse, Ubudo meno turguje. Norinčios galės pasimėgauti masažais.18:00 Vakarienė Ubude.20:00 Jaunaties ritualas. Gėlių žiedų mandala. Kakava. Rašymo praktika. Kvėpavimas. Meditacija.22:00 Poilsio laikas.
Balandžio 19d.08:30 Trumpa ryto praktika. Kvėpavimas. Meditacija. Joga. Maudynės.09:30 Pusryčiai10:30 Balio salos tyrinėjimas. Lankysime Vandens Šventyklą, grožėsimės ryžių terasomis ir kriokliais. Valgysime vietiniame restorane.21:00 Grįžimas ir poilsis, laisvas laikas.
Balandžio 20d.09:00 Pusryčiai10:00 Išvykstame į jogos ir retritų centrą Ubude. Išbandysime jogos praktiką su vietiniais vedliais.12:00-15:00 Laisvas laikas jogos centre.16:00 Vėlyvi pietūs18:00 Vakaro praktika: energijų harmonizavimas balsu. Meditacija. Innerdance.21:00 Ankstyvas poilsis (pasiruošimas kopimui į ugnikalnį).
Balandžio 21d.03:00 Naktinis žygis į ugnikalnį. Kopiame viršun, Saulės sutikimas virš debesų.07:00 Pusryčiai ant ugnikalnio.13:00 Grįžimas ir poilsis, laisvas laikas.17:00 Ankstyva vakarienė.19:00 Vakaro praktika. Kvėpavimas. Meditacija. Garso terapija.
Balandžio 22d.09:00 Ryto praktika. Kvėpavimas. Meditacija. Joga. Maudynės.11:00 Pusryčiai12:00 Toliau leidžiamės tyrinėti Balio salą. Lankomės kriokliuose, gėrimės gamta, aukojame vietinėse šventyklose.16:00 Pietūs vietinėje kavinėje19:00 Vakaro praktika: meditacija, mantros, kvėpavimas, Tantrinis Kali Durga šokio ritualas.
Balandžio 23d.09:00 Ryto praktika. Kvėpavimas. Meditacija. Joga. Maudynės.11:00 Pusryčiai12:00 Išvykstame į Ubudą, lankomės vietinėse parduotuvėse, laisvas laikas pasivaikščiojimams, masažams.16:00 Pietaujame Ubude19:00 Kirtanas jogos centre arba Ugnies ritualas, 4 elementų išlaisvinanti judesio praktika, prisilietimo praktika, refleksija.
Balandžio 24d. Išvykimo prie jūros diena.09:00 Ryto praktika. Kvėpavimas. Meditacija. Joga. Maudynės.10:30 Pusryčiai12:00 Išvykimas Poilsis prie jūros.
Balandžio 25-26d. Lėtas buvimas prie jūros, poilsis. Pusryčiai ir pietūs viloje. Jei norėsis – jogos praktikos, saviugdos patyrimai pagal kartu sutartą planą.
Balandžio 27d. Išvykimo diena.Pusryčiai. Uždarymo ratas. Išvykimas į oro uostą arba į savarankiškos kelionės pratęsimą.
